armvectores/hy_wikipedia_2023 huggingface dataset:
Նովու Ակորդու

Նովու Ակորդու (պորտ.՝ Novo Acordo), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Ժալապան գավառի կազմի մեջ։ Բնակչությունը կազմում է 3498 մարդ՝ 2006 թվականի տվյալներով։ Գրավում է 2 671,882 կմ2 տարածք։ Բնակչության խտությունը՝ 1,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.180.882,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.875,27 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,677 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Նովու Ակորդուի մասին
Ռիչարդ Հարիս

Ռիչարդ Սենտ Ջոն Հարիս (անգլ.՝ Richard St. John Harris, հոկտեմբերի 1, 1930(1930-10-01)[…], Լիմերիկ, Մանսթեր, Իռլանդիա - հոկտեմբերի 25, 2002(2002-10-25)[…], Քամդեն, Մեծ Լոնդոն), իռլանդացի դերասան, երաժիշտ, գրող և ռեժիսոր։


== Կենսագրություն ==
Ռիչարդ Հարիսը ծնվել է 1925 թվականին, Լոնդոնում։ Դերասան է դարձել ոչ միանգամից։ Կատարել է մի շարք աշխատանքներ, միաժամանակ սովորել է թատերական արվեստի բարձրագույն դպրոցում։ Նկարահանվել է տասնյակ ֆիլմերում, այդ թվում Միքելանջելո Անտոնիոնիի «Կարմիր անապատը» (1964), Անտենի Մաննի «Տելեմակի հերոսները» (1965), Ջոն Հյուստոնի «Ավետարանը» (1965), Մարտին Ռիտի «Պատվերով դավաճան» (1970), ազգությամբ հայ՝ Ռիչարդ Սարաֆյանի «Վայրի կառախումբը» (1971), Ռիչարդ Լեստերի «Սարսափ «Բրիտանիկի» վրա» (1975), Գեորգի Պան Կոսմատոսի «Կասանդրա Կրոսինգ» (1976), Աշլիյ  Լաձարուսի «Ոսկե ժամադրություն» (1977), Էնդրյու Մկիագլենի «Ծովի գայլերը» (1980), Պիտեր Կարտերի «Բարձր Կետ» (1981), «Տարզան-մարդակապիկը» (1982) և այլն։ 1963 թվականին Կաննում կայացած 16-րդ միջազգային փառատոնում Հարիսն արժանանում է լավագույն դերակատարման համար սահմանված մրցանակին)։ Այնուհետև 1971 թվականին, Անգլիայում կայացած փառատոնում Հարիսն արժանանում է արծաթյա մրցանակի նկարահանվելով Կեն Հյուսսի «Կրոմվել» ֆիլմում։
Հարիսը Կաննի կինոփառատոնի, Գրեմմիի և Ոսկե գլոբուսի դափնեկիր է։ Խաղացել է Հարրի Փոթթերի մասին պատմող առաջին և երկրորդ ֆիլմերում՝ մարմնավորելով Հոգվարթսի տնօրեն Ալբուս Դամբլդորի դերը։ Խաղացել է նաև Գլադիատոր ֆիլմում՝ մարմնավորելով Մարկոս Ավրելիոսին։
Մահացել է 2002 թ-ին և համաձայն նրա կամքի իր աճյունի մնացորդները թափվել են Բահամյան Կղզիների վրա, որտեղ նա ապրել է իր կյանքի վերջին տարիներին։


== Ծանոթագրություններ ==


== Հղումներ ==
Ռիչարդ Հարիս Internet Movie Database կայքում
Ռիչարդ Հարիսը peoples.ru կայքում
Հարիսի ֆան կայքը Archived 2011-10-28 at the Wayback Machine.
Գրքի շաբաթ


== Գրքի շաբաթ ==
1943 թվականին, պատերազմական շրջանում, երբ պարենը տրվում էր քարտերով և ուտելիք չկար, Մոսկվայի Միությունների տան սյունազարդ դահլիճում հավաքվել էին ցնցոտիներով, հնամաշ շորերով, կարկատած թաղիքի կոշիկներով (ոտնամաններով) մոսկվացի պատանիներ ու աղջիկներ։ Նրանք լույսերից կկոցած աչքերով լսում էին գրքերից իրենց քաջ ծանոթ գրողների ու բանաստեղծների ելույթները։ Առաջին անգան այսպես էր նշվում մանկական «գրքի շաբաթը»։
Այդ օրվանից սկսած ամեն տարի դպրոցականների գարնանային արձակուրդների ժամանակ, մանկագիրները մեկ շաբաթով մի կողմ էին դնում իրենց ապագա գրքերի ձեռագրերը և հյուր լինում պիոներների ու դպրոցականների պալատներում, դպրոցներում, մանկական գրադարաններում, մեկնում ուրիշ գյուղեր ու քաղաքներ։ Եվ ամենուր նրանց սպասում էին երեխաներ։ Գրողներն ու բանաստեղծներն ընթերցում էին իրենց ստեղծագործությունները, պատմում նոր գրքերի մասին։ «Գրքի շաբաթն» առանձնապես հետաքրքրական էր անցնում Մոսկվայի Միությունների տան Սյունազարդ դահլիճում և Լենինյան բլուրներում գտնվող պիոներների պալատում։ Այնտեղ բացվում էին նոր գրքերի ցուցահանդեսներ։
«Գրքի շաբաթվա» օրերին երեխաներին հյուր էին գալիս նաև երաժիշտներ ու արտիստներ, Հայրենական մեծ պատերազմի հերոսներ ու գիտնականներ, գործարաններում ու դաշտերում աշխատող անվանի մարդիկ։ Նրանք պատմում էին իրենց կյանքի ու աշխատանքի մասին։ Այդ օրերին կինոթատրոններում ցուցադրվում էին մանկական կինոնկարներ ու ներկայացումներ։
Մանկական գրքի համամիութենական շաբաթը մեծ տոն էր Սովետական Միության բոլոր երեխաների համար։ Նրանք նախապատրաստվում էին, ձգտում ավելի շատ գրքեր կարդալ, շատ բան իմանալ սիրելի գրողի և հերոսի մասին։ Այս տոնից հետո գրքի հավատարիմ բարեկամների թիվն ավելի է շատանում։ 
1982  թվականի մարտի 24—30-ը մանկական գրքի համամիութենական շաբաթն անցկացվեց Հայաստանում։ Մեր հանրապետության մայրաքաղաք Երևանը հյուրընկալեց 15 հանրապետությունների անվանի մանկագիրների, Բուլղարիայից, Չեխոսլովակիայից, Հունգարիայից ժամանած գրողների։ Շաբաթի հանդիսավոր բացումը տեղի ունեցավ Ալ․ Սպենդիարյանի անվան օպերայի և բալետի պետական ակադեմիական թատրոնի շենքում։ Հյուրերն իրենց հայ գրչակիցների ուղեկցությամբ եղան Երևանում, Լենինականում, Կիրովականում, Հոկտեմբերյանում, Աշտարակում և այլուր, հանդիպումներ ունեցան իրենց փոքրիկ ընթերցողների հետ։


== Գրականություն ==
«Ինչ է, ով է» մանկական հանրագիտարան, էջ 323
Կալենցի փողոց (Երևան)

Կալենցի փողոց, փողոց Երևանի Արաբկիր վարչական շրջանում։ Անվանվել է ի պատիվ ՀԽՍՀ վաստակավոր նկարիչ Հարություն Կալենցի։


== Տվյալներ ==
Սկսվում է Հակոբ Հակոբյան փողոցից և Մաթեմատիկական մեքենաների գիտահետազոտական ինստիտուտի շենքի հետնամասով շարունակվում մինչև Քեռու փողոց։
Խորհրդային տարիներին նախ կոչվել է Արաբկիրի 24-րդ փողոց, այնուհետև՝ Մաշտոցի փողոց։ Լենինի պողոտան Մաշտոցի անունով կոչելու հետ միաժամանակ այս փողոցը վերանվանվել է Հակոբյան փողոցի նրբանցքի։


== Հատվող փողոցներ ==
Նիկոլ Դումանի փողոց
Բարբյուսի փողոց


== Նշանակալի օբյեկտներ ==
Կալենց թանգարան
ՀՀ-ում Լիբանանի Հանրապետության դեսպանություն


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Բայշու Գուանդու

Բայշու Գուանդու (պորտ.՝ Baixo Guandu), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հյուսիսարևմտյան մարզում։ Մտնում է Կոլատինայի գավառի կազմի մեջ։ Բնակչությունը կազմում է 29 610 մարդ՝ 2005 թվականի տվյալներով։ Գրավում է 917,888 կմ2 տարածք։ Բնակչության խտությունը՝ 32,25 մարդ/կմ²։


== Պատմություն ==
Քաղաքը հիմնադրվել է 1935 թվականի հունիսի 8-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 106.952.053,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.806,39 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,710 (տվյալները՝ ՄԱԿ-ի զարգացման ծրագրի)։
Էրգերսայմ (Ստորին Հռենոսի գավառ)

Էրգերսայմ (ֆր.՝ Ergersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1038 մարդ, բնակչության խտությունը` 159.45 մարդ/կմ²։ Բնակավայրը զբաղեցնում է 6.51 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 17 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 816 աշխատունակ (15-64 տարեկան)  բնակիչ, որոնցից ակտիվ էին 658-ը, իսկ ոչ ակտիվները` 158։ Ակտիվության ցուցանիշը կազմում է 80,6 %։ 658 աշխատունակ մարդկանցից աշխատել է 632 անձ (331 տղամարդ և 301 կին)։ Գործազուրկ են եղել 26 անձ (15 տղամարդ և 11 կին)։ 158 անաշխատունակներից 58-ը եղել են աշակերտներ կամ ուսանողներ, 71-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեժիլեսկա

Մեժիլեսկա (ուկրաիներեն՝ Межиліска), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Մեժիլեսկա գյուղում բնակվում էր 250 մարդ։ Բնակավայրը զբաղեցնում է 1207 կմ² տարածք։ Բնակչության խտությունը կազմում էր 207,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջրվեժ (գյուղ)

Անվան այլ կիրառումների համար տե՛ս՝ Ջրվեժ (այլ կիրառումներ)Ջրվեժ, գյուղ Հայաստանի Կոտայքի մարզում, մարզկենտրոնից 48 կմ հարավ-արևմուտք։ Սահմանակից է Երևան քաղաքին։ 2008 թվականի տվյալներով բնակչության թիվը 7208 մարդ է, իսկ տարածքը 8,43 քառակուսի կիլոմետր։ Գտնվում է ծովի մակերևույթից 1360 մետր բարձրության վրա։


== Անվանում ==
Ջրվեժ տեղանունը հիշատակվում է դեռևս V դարում՝ պատմաբան Ղազար Փարպեցու և VII դարում՝ սարկավագ Զաքարիա Քանաքեռցու աշխատություններում։ Պատմական տեղեկությունների համաձայն Ջրվեժ տեղանունը ոչ մի անգամ չի վերանվանվել։


== Աշխարհագրություն ==
Ջրվեժ գյուղի սահմանակից համայնքներն են Երևանի Նոր-Նորք՝ արևմուտքից և արևելքից (Ջրվեժ բանավան), Ավան-Առինջ՝ հյուսիսից, և Էրեբունի՝ հարավ-արևմուտքից, ինչպես նաև՝ Կոտայքի մարզի Առինջ՝ հյուսիսից, Ձորաղբյուր՝ հյուսիս-արևելքից և Ողջաբերդ՝ հարավ-արևելքից։ Մարզկենտրոնից գյուղը գտնվում է 45 կմ հեռավորության վրա, Աբովյան քաղաքից՝ 9 կմ։ Ջրվեժ գյուղի եզրագծով են անցում Երևան-Գառնի մայրուղին և Աբովյան-Մասիս ավտոճանապարհը։


== Բնակչություն ==
Գյուղի նախնիների մի մասը 1828-1829 թթ.-ին գաղթել են Խոյի և Սալմաստի գյուղերից, մյուսները տեղափոխվել են Շամքորի, Գանձակի և Ախալքալաքի շրջաններից 1960-ական թթ.։
Ջրվեժի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է այգեգործությամբ, որոշ մասը նաև անասնապահությամբ։


== Օգտակար հանածոներ ==
Մոտակայքում կա տուֆի քարհանք։


== Պատմամշակութային կառույցներ ==
Ջրվեժի պատմա-ճարտարապետական հուշարձաններից է IV-V դարերի գերեզմանատան հուշահամալիրը, որը բաղկացած է եկեղեցուց և կոթող-դամբարանից։ Գյուղից արևմուտք՝ ձորակում, գտնվում են Սբ. Սարգիս, արևելյան մասում՝ Սբ. Խաչ մատուռները, խաչքարեր, տապանաքարեր և 1856 թ.-ին կառուցված Կաթողիկե եկեղեցին։


== Ավանդություն ==
Մի տարի այս կողմերում երաշտ է լինում։ Արտերը չհասած չորանում են։ Գյուղի ծերերը որոշում են լայնացնել մոտակա առվի հունդը։ Մի երկու օրում հունը բավական լայնացնում են։ Ջուրը թեև ավելանում է, բայց դարձյալ չի բավարարում երկու գյուղի։ Սրանց բնակիչները սկսում են վիճել, թե ով առաջ ջրի։ Ծերերից մեկը առաջարկում է ջուրը տալ նրան, ով առաջինը կարողանա մատաղ անել աղբյուրի ակին։ Երկու գյուղից էլ երիտասարդները թռչում են դեպի իրենց նախնիրները։ Անցնում է մի փոքր ժամանակ։ Բոլորը սրտատրոփ սպասում են, թե ով առաջինը կբերի։ Հանկարծ երևում է հարևան գյուղից մի երիտասարդ՝ ուսին մի ոչխար։ Այդ տեսնելով ջրվեժցի երիտասարդներից մեկը հանում է գրպանից դանակը և մորթում ինքն իրեն։ Ջուրը հասնում է ջրվեժցիներին։ Այն տեղը, ուր ընկնում է ջրվեժցի երիտասարդը, համագյուղացիները խաչարձան են կանգնեցնում։ Դրանից հետո գյուղի անունը դնում են Ջրվեճ, որը բերնից-բերան դառնում է Ջրվեժ։


== Տես նաև ==
Ջրվեժի պատմության և մշակույթի անշարժ հուշարձանների ցանկ (Կոտայքի մարզ)


== Տեսարաններ ==

		
		
		
		
		


== Հղումներ ==
Ջրվեժի պաշտոնական կայքը


== Ծանոթագրություններ ==
Ալբաս (Օդի գավառ)

Ալբաս (ֆր.՝ Albas), համայնք Ֆրանսիայի Օկսիտանիա մարզի Օդ գավառում։
Բնակչությունը 2014 թվականի դրությամբ կազմում է 76 մարդ, բնակչության խտությունը` 3.35 մարդ/կմ²։ Բնակավայրը զբաղեցնում է 22.69 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 115 կմ հարավ-արևմուտք, Կարկասոն քաղաքից` 39 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 49 աշխատունակ (15-64 տարեկան) բնակիչ, որոնցից ակտիվ էին 25-ը, իսկ ոչ ակտիվները` 24։ Ակտիվության ցուցանիշը կազմում է 51,0 %։ 25 աշխատունակ մարդկանցից աշխատել է 24 անձ (14 տղամարդ և 10 կին)։ Գործազուրկ են եղել 1 անձ (0 տղամարդ և 1 կին)։ 24 անաշխատունակներից 1-ը եղել են աշակերտներ կամ ուսանողներ, 16-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դուբինկա (այլ կիրառումներ)

Դուբինկա, կարող է վերաբերել՝

Դուբինկա - գյուղ, Ուկրաինայի Խմելնիցկիի մարզի Դունաևցիի շրջանում
Դուբինկա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Դուբինկա - գյուղ, Ուկրաինայի Սումիի մարզի Կոնոտոպի շրջանում
Խաչիկ Աբրահամյան

Խաչիկ Ազատի Աբրահամյան (հունվարի 15, 1960(1960-01-15), Երևան, Հայկական ԽՍՀ, ԽՍՀՄ), հայ նկարիչ։ ՀՀ վաստակավոր նկարիչ (2015):


== Կենսագրություն ==
Խաչիկ Աբրահամյանը ծնվել է 1960 թվականին Երևանում։ 1990 թվականին ավարտել է Երևանի գեղարվեստա-թատերական ինստիտուտը։ 1990 թվականից Հայ նկարիչների կենտրոնի նախագահն է, 1992 թվականից՝ Հայաստանի նկարիչների միության անդամ, 1994 թվականից՝ ՅՈՒՆԵՍԿՕ-ի նկարիչների միջազգային ասոցիացիայի անդամ, 1995 թվականից՝ Ռուսաստանի նկարիչների միջազգային դաշնության անդամ, 2011 թվականից՝ Մոսկվայի նկարիչների միության անդամ։
Աբրահամյանի աշխատանքները գտնվում են Հայաստանի և աշխարհի տարբեր թանգարաններում և մասնավոր հավաքածուներում։


== Պարգևներ ==
ՀՀ մշակույթի նախարարության ոսկե մեդալ, 2010
ՀՀ վաստակավոր նկարիչ, 2015


== Ցուցահանդեսներ ==
1984 թվականից մասնակցել է հանրապետական և միջազգային ցուցահանդեսների։


=== Անհատական ցուցահանդեսներ ===
Ռուսաստանում Հայաստանի դեսպանատուն, 1989
Գլաստոստ պատկերասրահ, Օսլո, 1990
Արվեստի կենտրոն, Վիեննա, 1991
Ռաֆայելյան պատկերասրահ, Մոսկվա, 1993
Ռուսաստանի մշակույթի կենտրոն, Բեռլին, 1993
Սուրբ Երրորդություն տաճարի ցուցասրահ, Սերպուխով, ՌԴ, 1995
Կերպարվեստի պետական թանգարան, Կազան, 1996
Սոչիի գեղարվեստական թանգարան, ՌԴ, 2006
Պիլադե Պերսոնե պատկերասրահ, Տալլին, 2008
Կոլիզեյ պատկերասրահ, Մոսկվա, 2009
Հայաստանի նկարիչների միություն, Երևան, 2010
Սանտ Անդրեա-դի Կոնցա, Ավելինո, Իտալիա, 2010
Գեղարվեստական թանգարան, Կաստելֆրաչի, Ավելինո, 2011
Ժամանակակից արվեստի թանգարան, Լիպեցկ, 2012


=== Միջազգային ցուցահանդեսներ ===
«Արմենի» արտ-ֆորում, Նեապոլ, 2010
"Armeni e Irpini", Ավելինո, 2011
«Հայ նկարիչները Սկաֆատիում», Սկաֆատի, Իտալիա, 2012
«Հայ նկարիչները Սանտա Չեզարիա Տերմեում», Իտալիա, 2013
ՎԱԲՍ կենտրոն, Փասադենա, ԱՄՆ, 2015
Հայկական թանգարան, Ֆրեզնո, ԱՄՆ, 2015
«Սիմենս» կազմակերպություն, Մոսկվա, 2016


=== Խմբակային ցուցահանդեսներ ===


== Պատկերասրահ ==

		
		
		
		
		
		
		
		
		


== Ծանոթագրություններ ==
Աստերոիդների ցանկ (293501-293600)

Աստերոիդների ցանկ (293401-293500)  • Աստերոիդների ցանկ  • Աստերոիդների ցանկ (293601-293700)
 Աստերոիդների ցանկ (293401-293500)  • Աստերոիդների ցանկ  • Աստերոիդների ցանկ (293601-293700)
Հայաստանի խորհրդարանական ընտրություններ (2007)

ՀՀ Ազգային ժողովի 4-րդ գումարման ընտրությունները տեղի են ունեցել 2007 թ. մայիսի 12-ին։ Ուղղակի ժողովրդական քվեարկությամբ ընտրվել է օրենսդիր մարմնի նոր կազմ՝ 131 պատգամավոր, որից 41-ը մեծամասնական և 90-ը համամասնական ընտրակարգով։


== Համամասնական ցուցակ ==
Համամասնական կարգով ընտրություններին մասնակցել է 22 կուսակցություն և 1 կուսակցությունների դաշինք.

Ազգային Ժողովրդավարական կուսակցություն
Ազգային Համաձայնություն կուսակցություն
Ազգային Միաբանություն կուսակցություն
Բարգավաճ Հայաստան կուսակցություն
Դաշինք կուսակցություն
Ժառանգություն կուսակցություն
Ժողովրդական կուսակցություն
Ժողովրդավարական Ուղի կուսակցություն
Հայ Հեղափոխական Դաշնակցություն
Հայաստանի Դեմոկրատական կուսակցություն
Հայաստանի Երիտասարդական կուսակցություն
Հայաստանի Ժողովրդական կուսակցություն
Հայաստանի Կոմունիստական կուսակցություն
Հայաստանի Հանրապետական կուսակցություն
Հայաստանի Մարքսիստական կուսակցություն
Հանրապետություն կուսակցություն
Միավորված աշխատանքային կուսակցություն
Միացյալ Ազատական Ազգային կուսակցություն
Նոր Ժամանակներ կուսակցություն
Սոցիալ դեմոկրատ Հնչակյան կուսակցություն
Քրիստոնյա-Ժողովրդական Վերածնունդ կուսակցություն
Օրինաց Երկիր կուսակցություն
Իմպիչմենտ դաշինք


== Արդյունքներ ==


== Ծանոթագրություններ ==
Ջենիֆեր Ջոնս

Ջենիֆեր Ջոնս (անգլ.՝ Jennifer Jones, իսկական անուն ազգանունը՝ Ֆիլիս Ֆլորա Այլի, անգլ.՝ Phylis Flora Isley, մարտի 2, 1919(1919-03-02)[…], Թալսա, Օկլահոմա - դեկտեմբերի 17, 2009(2009-12-17)[…], Մալիբու, ԱՄՆ), ամերիկացի դերասանուհի, Օսկարի և Ոսկե Գլոբուսի դափնեկիր։


== Ֆիլմագրություն ==
Խաղացել է 20-ից ավելի ֆիլմերում, առավել նշանավորներն են՝ 

1943 - «Բեռնադետի երգը»
1944 - «Այն ժամանակից, երբ դուք հեռացաք»
1946 - «Մենամարտ արևի տակ»
1948 - «Ջեննի լուսանկարը»
1949 - «Մենք օտար ենք եղել»
1952 - «Քերրի քույրը»
1953 - «Հաղթելով սատանային»
1953 - «Տերմինի կայարանը»
1957 - «Հաջողություն զենք»
1961 - «Գիշերը նուրբ է»
1974 - «Ծխացող դժոխք»


== Մրցանակներ ==
4 անգամ ներկայացվել է Օսկարի, ստացել 1-ը լավագույն դերասանուհի անվանակարգում։ 2 անգամ ներկայացվել է Ոսկե Գլոբուսի, ստացել 1-ը, Ոսկե Գլոբուսի առաջին կին մրցանակակիրն է։ Ստացել է նաև 1 Դավիթ Դի Դոնատելլո և այլն։ 1960 թվականին Հոլիվուդյան փառքի ծառուղում բացվել է նրա անվան աստղը։


== Ծանոթագրություններ ==
Բլանկենբախ (Ներքին Ֆրանկոնիա)

Բլանկենբախ (գերմ.՝ Blankenbach), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 1577 մարդ (ըստ 2010 թվականի դեկտեմբերի 31-ի)։ Տարածքը կազմում է 3,95 կմ²։ Պաշտոնական կոդ՝ 09 6 71 113։
Կոմունան բաժանվում է՝ 2 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Կարակուլ (այլ կիրառումներ)

Կարակուլ, կարող է վերաբերել՝

Կարակուլ - գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Կարակուլ - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Կարակուլ - կարակուլյան ցեղի 1-3 օրական գառան մորթի։
Կարակուլ - անհոսք աղիավուն լիճ Պամիրի հյուսիսում (ծովի մակարդակից մոտ 4000 մ բարձրության վրա) Լեռնային Բադախշանի Ինքնավար Մարզում։
Երվանդ Արզումանյան

Անվան այլ կիրառումների համար տե՛ս՝ Երվանդ Արզումանյան (այլ կիրառումներ)
Վիքիպեդիայում կան հոդվածներ  Արզումանյան ազգանունով այլ մարդկանց մասին:Երվանդ Ավանեսի Արզումանյան (փետրվարի 12 (25), 1909 կամ փետրվարի 10, 1909(1909-02-10), Թաղավարդ, Ելիզավետպոլի նահանգ, Կովկասի փոխարքայություն, Ռուսական կայսրություն - սեպտեմբերի 9, 1990(1990-09-09), Մոսկվա, ԽՍՀՄ), հայ խորհրդային անասնաբույծ-սելեկցիոներ։ ՌԽՖՍՀ գիտության վաստակավոր գործիչ (1972)։ Գյուղատնտեսական գիտությունների դոկտոր (1952), պրոֆեսոր (1953)։ 


== Կենսագրություն ==
Ավարտել է Մոսկվայի Տիմիրյազևի անվան գյուղատնտեսական ակադեմիան։ 1958 թվականից ղեկավարել է նույն ակադեմիայի տավարաբուծության ամբիոնը։ Ուրալի բնակլիմայական պայմաններում ստեղծել է տավարի սև-խայտաճամուկ նոր ցեղը։ Ուսումնասիրել է կաթնագեղձի ձևաբանության ու ֆունկցիայի, կրծի շարակցական ու ճարպային հյուսվածքների փոփոխության հարաբերակցության, կաթի քիմիական բաղադրության, լակտացիայի երկփուլային բնույթի, տոհմաբուծության, տավարաբուծության տարբեր հարցեր։ Երվանդ Արզումանյանը ԽՍՀՄ ԺՏՆՑ-ի կաթնատու տավարի ցեղերի գնահատման փորձարարական հանձնաժողովի նախագահն է։


== Պարգևներ, մրցանակներ ==
ՌԽՖՍՀ գիտության վաստակավոր գործիչ, 1972 թ.
Կարմիր աստղի շքանշան
Հոկտեմբերյան հեղափոխության շքանշան
Հայրենական պատերազմի 1-ին աստիճանի շքանշան (2)
Աշխատանքային կարմիր դրոշի շքանշան (2)


== Գրականություն ==
Саркисян С. Т. Энциклопедия Арцах-Карабаха. Спб., 2005. - 312 с.


== Երկեր ==
Արզումանյան Ե. Ա., Անասնաբուծություն, դասագիրք, 1983 (համահեղինակ)։
Арзуманян Е. А., Порода животных и ее прогрессирующая роль в народном хозяйстве : Лекция , Моск. с.-х. акад. им. К. А. Тимирязева, Каф. молоч. и мясн. скотоводства, 20,[1] с. 20 см, М. Изд-во МСХА 1989.
Арзуманян Е. А., Продуктивное животноводство нечерноземья России [Текст] М.: Знание, 1975. - 43 с. - ISBN 767721.


== Ծանոթագրություններ ==
Ռազումովկա (գյուղ, Ալեքսանդրովկայի շրջան)

Անվան այլ կիրառումների համար տե՛ս՝ ՌազումովկաՌազումովկա (ուկրաիներեն՝ Розумівка), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Ռազումովկա գյուղում բնակվում էր 833 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալիս Ռիվա

Ալիս Ռիվա (ֆր.՝ Alice Rivaz, օգոստոսի 14, 1901(1901-08-14)[…], Ռովրեյ, Վո, Շվեյցարիա - փետրվարի 27, 1998(1998-02-27) կամ 1998, Ժենտոդ, Ժնև, Շվեյցարիա), շվեյցարացի արձակագիր, ֆեմինիստ։
Սոցիալիստ Պոլ Գոլեի դուստրն է։ Որպես գրական կեղծանուն ընտրել է Ռիվա՝ լեմանական գեղեցիկ գյուղի անվանումը։
Դաշնամուրի և երաժշտագիտության ուսուցիչ աշխատելու փորձերից հետո 1925 թվականին Ռիվան տեղափոխվել է Ժնև՝ ծառայության անցնելով Աշխատանքի միջազգային գրասենյակում։ Այստեղ աշխատելու տարիներին էլ սկսել է գրել իր առաջին վեպը։ Երկրորդ համաշխարհային պատերազմի հետևանքով ծագած գործազրկությունը, որքան էլ տարօրինակ լինի, նրան հնարավորություն է տալիս իրագործել իր վաղեմի թաքուն երազանքը։ 1940 թվականին Լոզանում լույս է տեսնում նրա առաջին վեպը «Ամպեր՝ ափի մեջ»։ 1942 թվականին Ռիվան ստանում է Շիլլերի անվան մրցանակ։ Այնուհետև, 1946 թվականին հրատարակում է «Ինչպես ավազը» և «Մեղվանոցների անդորրը», իսկ Շառլ Ֆերդինանդ Ռամյուի հետ արդյունավետ համագործակցության արդյունքում ծնվում է «Ֆրանսիական պոեզիայի անթոլոգիան»։
Այնուհետև Ալիս Ռիվայի գրական գործունեության մեջ կատարվում է երկար ընդմիջում։ 1961 թվականին նա հրատարակում է «Առանց ալկոհոլի», 1966 թվականին՝ «Հաշվեք ձեր օրերը» վեպերը։ Վերջինի համար էլ հեղինակն արժանանում է Վոդեցի գրողների մրցանակին։ Հաջորդ տարի նրա «Ալիքի փոսը» (1967 թ.) վեպն արժանանում է ժնևցի գրողների մրցանակին։ Այնուհետև իրար հաջորդում են նրա «Առավոտվա այբուբենը» (1968 թ.), «Հիշողության և մոռացության մասին» (1973 թ.), «Նետիր քո հացը» (1979 թ.), «Կյանքի հետքեր», «Օրատետրերը» (1979-1982 թթ., լույս են տեսել 1983 թվականին) վեպերը, չհաշված ուսումնասիրություններն ու էսսեները, «Այս անունը, որն այլևս իմը չէ» (1980 թ.) վեպը։
Նշված մրցանակներից բացի Ալիս Ռիվան 1969 թվականին երկրորդ անգամ պարգևատրվել է Շիլլերի անվան մրցանակով, 1975 թվականին արժանանում է Ժնև քաղաքի քառամյա մրցանակին, 1980 թվականին՝ Ռամյուի անվան մեծ մրցանակին, իսկ 1997 թվականին՝ Ժնև քաղաքի կողմից՝ Երախտապարտ Ժնևի մեդալին։


== Ալիս Ռիվան հայերեն ==
Մարդը և իր տղան; Ոչ ալկոհոլային կամ վերջին շանսը։ Մեծության կարիքը (XX դարի Շվեյցարիայի ռոմանական արձակ), Ե., «Գարուն», 2002, էջ 42-65։ Թարգմ.՝ Իրինա Հովսեփյան։


== Ծանոթագրություններ ==
The Alternate Aloha

The Alternate Aloha, Ամերիկացի երգիչ Էլվիս Փրեսլիի համերգային ալբոմը, որը թողարկվել է 1988 թվականին և ձայնագրվել է 2 օրվա ընթացքում, մինչ «Aloha From Hawaii» հեռուստահամերգը։ Ալբոմի կազմը գրեթե նույնացվել էր «Aloha From Hawaii» ձայնասկավառակի վրա։


== Օրինակ ==
Տվյալ ելույթը ձայնագրվել էր 1973 թվականի հունվարի 12-ին Հավայի նահանգի Հոնոլուլու մայրաքաղաքի H.I.C. դահլիճում ընդհանուր որակով, և փորձում էին այնպես անել, որպեսզի ոչ մի խնդիրներ չառաջանան գլխավոր շոուի հեռուստատեսության ժամանակ։ Այդ ձայնագրությունների թողարկումը չէր պլանավորվել, նրանք միայն թողարկվեցին 15 տարի անց այդ նույն ալբոմում։ Որպես լրացուցիչ թրեքեր ավելացվել էր 3 երգ, հունվարի 14-ին ձայնագրվածները այն ամենից հետո, երբ հանդիսատեսները լքեցին դահլիճը։ Նրանք պատկերացնում էին իրենց «Blue Hawaii» ալբոմի երգը, որպես 1961 թվականի նույնանուն ֆիլմի սաունդթրեք։


== Երգացանկ ==
Introduction
See See Rider
Burning Love
Something
You Gave Me A Mountain
Steamroller Blues
My Way
Love Me
It’s Over
Blue Suede Shoes
I’m So Lonesome I Could Cry
What Now My Love
Fever
Welcome To My World
Suspicicous Minds
Introductions by Elvis
I’ll Remember You
An American Trilogy
A Big Hunk O' Love
Can't Help Falling In Love
Closing Vamp
Blue Hawaii
Hawaiian Wedding Song
Ku-U-I-Po
Անդրուշկի (այլ կիրառումներ)

Անդրուշկի, կարող է վերաբերել՝

Անդրուշկի - գյուղ, Ուկրաինայի Ժիտոմիրի մարզի Պոպելնյանսկի շրջանում
Անդրուշկի - գյուղ, Ուկրաինայի Պոլտավայի մարզի Պոլտավայի շրջանում
Պիժանկա (Պիժմայի վտակ)

Անվան այլ կիրառումների համար տե՛ս՝ Պիժանկա (այլ կիրառումներ)Պիժանկա (ռուս.՝ Пижанка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 10 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100037266
Հիդրոլոգիական ուսումնասիրությունների կոդը - 111103726
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բերեգովոյի շրջան

Բերեգովոյի շրջան (ուկրաիներեն՝ Берегівський район), շրջան Ուկրաինայի Անդրկարպատյան մարզում։
Ստեղծվել է 1945 թվականին։ Վարչական կենտրոնը՝ Բերեգովո։


== Աշխարհագրություն ==
Շրջանի տարածքի մակերեսը կազմում է 635 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 54062 մարդ։ Բնակչության խտությունը կազմում էր 85,14 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սեմակի (Նեկլինովսկի շրջան)

Անվան այլ կիրառումների համար տե՛ս՝ Սեմակի (այլ կիրառումներ)Սեմակի (ռուս.՝ Семаки ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Բոլշենեկլինովսկի գյուղական համայնքի կազմի մեջ։
Ակներ (անձնանուն)

Անվան այլ կիրառումների համար տե՛ս՝ Ակներ (այլ կիրառումներ)Ակներ, հայկական իգական անուն։ Առաջացել է հայերեն ակներ՝ «թանկագին քարեր, ակունք» հոգնակի ձևից։ Գործածվել է 13-րդ դարում․


== Ծանոթագրություններ ==
Թավիրան

Թավիրան, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Անդրեևկա (գյուղ, Յարմոլինի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Անդրեևկա գյուղում բնակվում էր 92 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 92 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յոզղաթի գավառ

Յոզղաթ, գավառ Արևմտյան Հայաստանում, Սեբաստիայի վիլայեթում։ Կենտրոնը Յոզղաթ քաղաքն էր։


== Պատմություն ==
Տեղի հայերի զանգվածաբար կոտորվեցին կամ տարագրվեցին 1915-1916 թվականների Մեծ եղեռնի ժամանակ։ 1930-ական թվականներում գավառում կար մոտ 2500 հայ, որոնք զուրկ էին եկեղեցուց և դպրոցից։


== Բնակչություն ==
XX դարի սկզբին ուներ 300 000 հայ, թուրք և հույն։ 1915 թվականին հայերի թիվը կազմում էր 45 000։ Հայերն ապրում էին 42 գյուղերում։


== Վարչական բաժանում ==
Գավառը բաժանված էր 5 գավառակների։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բաբա (լեռնարոտավայր)

Անվան այլ կիրառումների համար տե՛ս՝ Բաբա (այլ կիրառումներ)Բաբա, լեռնարոտավայր Ղարաբաղում, ճշգրիտ տեղադրությունն անորոշ է։ 19-րդ դարի վերջերին ուներ 8 տասնյակ բնակիչ։


== Ծանոթագրություններ ==
Յանուշևո (գյուղ, Դանկովսկի շրջան)

Յանուշևո (ռուս.՝ Янушево), գյուղ Ռուսաստանի Լիպեցկի մարզի Դանկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիզա Կուդրոու

Լիզա Վալերի Կուդրոու (անգլ.՝ Lisa Valerie Kudrow, հուլիսի 30, 1963(1963-07-30), Էնսինո, Լոս Անջելես, Կալիֆոռնիա, ԱՄՆ), ամերիկացի դերասանուհի, կատակերգու, սցենարիստ և պրոդյուսեր։ Համաշխարհային ճանաչման է արժանացել «Ընկերներ» սիթքոմում Ֆիբի Բուֆեյին մարմնավորելով, ինչի համար արժանացել է մեկ Էմմի, երկու Կինոդերասանների գիլդիայի, ինչպես նաև բազմաթիվ այլ մրցանակների։
2005 թվականին նկարահանվել է HBO հեռուստացանցի «Վերադարձ» հեռուստասերիալում, որտեղ նաև զբաղվել է պրոդյուսերական և սցենարիստական աշխատանքներով։ Հեռուստասերիալը էկրաններին վերադառնում է ինը տարի անց՝ երկրորդ եթերաշրջանի մեկնարկը դնելով 2014 թվականի նոյեմբերին։ 2012 թվականին «Վեբ թերապիա» հեռուստասերիալում ունեցած դերակատարման համար առաջադրվել է Էմմի մրցանակի՝ «լավագույն դերակատարում կարճամետրաժ լայվ-էքշըն ձևաչափի ժամանցային ծրագրում» կատեգորիայում։ Նույն տարի առաջադրվել է Էմմի մրցանակի՝ «լավագույն ռեալիթի ծրագիր» կատեգորիայում՝ «Կարծում ես ո՞վ ես դու» իրական հեռուստաշոուում կատարած պրոդյուսերական աշխատանքների համար։
Հեռուստատեսությունից զատ, Կուդրոյի մասնակցությամբ առավել նշանավոր ֆիլմերից են՝ «Ռոմիի և Միշելի ավագ դպրոցի վերամիավորումը» (1997), «Սեքսի հակառակ կողմը» (1998), «Վերլուծիր սա» (1999), «Դոկտոր Դոլիթլ 2» (2001), «Վերլուծիր դա» (2002), «Ուոնդերլենդ» (2003), «Հ.Գ. Ես սիրում եմ քեզ» (2007), «Թեթևաբարո վարքով գերազանցիկը» (2010), «Հարևանները» (2014) և այլն։
Կարիերայի ընթացքում տասն անգամ առաջադրվել է Էմմի, տասներկու անգամ՝ Կինոդերասանների գիլդիայի, և մեկ անգամ՝ Ոսկե գլոբուս մրցանակների։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Էջը IMDb կայքում(չաշխատող հղում)(անգլ.)
Էջը Emmys.com կայքում(անգլ.)
Էջը AllMovie.com կայքում(անգլ.)
Իտաժիմիրին

Իտաժիմիրին  (պորտ.՝ Itagimirim) համայնք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հարավային մարզը։ Մտնում է տնտեսական կարգավիճակ ունեցող Պորտու Սեգուրուի գավառի մեջ։ Բնակչությունը կազմում է 7612 մարդ, ըստ 2006 թվականի տվյալների։ Տարածքը կազմում է 817.306 կմ2։ Բնակչության խտությունը՝ 9,3 մարդ/կմ²։


== Վիճակագրություն ==
Համախառն ներքին արտադրանքը կազմել է 34 887 422,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4. 551,52 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,633
Ժաննա Կադիրովա

Ժաննա Էլֆատովնա Կադիրովա (ուկրաիներեն՝ Жанна Эльфатовна Кадырова, 1981, Բրովարի, Կիևի մարզ, Ուկրաինական ԽՍՀ, ԽՍՀՄ), ուկրաինացի նկարչուհի։


== Կենսագրություն ==
Ծնվել է 1981 թվականին Կիևի մարզի Բրովարի քաղաքում։ 1999 թվականին ավարտել է Կիևի Տ. Շևչենկոյի անվան պետական գեղարվեստական միջին դպրոցի քանդակագործության բաժինը։
Եղել է գեղարվեստական խմբերի, ցուցահանդեսների, ակցիաների նախաձեռնող, ինչպես Р.Э.П. (Революционное экспериментальное пространство, Հեղափոխական փորձարարական տարածք), երաժշտական փանկ «Պենոպլաստ» («Пенопласт»), 8=8, «Նվաճված քաղաք» («Завоёванный город»), «Հաղթողների քաղաք» («Город победителей»), «Ոչ ժյուրի, ոչ մրցանակներ» («Ни жюри, ни приза»), «Նոր պատմություն» («Новая история») (Խարկովի պատկերասրահ) խմբերը։ Եղել է Կիևի LabGarage-ում ցուցահանդեսների ֆոնդապահ։
2009 թվականին Ուկրաինայի Շարգորոդ քաղաքում ստեղծել է «Հուշարձան նոր հուշարձանին»։ Ստեղծել և Կիևում տեղադրել է «Лавки-графики» քանդակագործական օբյեկտները («Kiev Fashion Park» նախագիծ)։
2011 թվականին արժանացել է PinchukArtCentre հատուկ մրցանակին։ 2012 թվականի ապրիլին ստացել է Սերգեյ Կուրեխինի մրցանակ «Արվեստ հասարակական տիրույթում» (փաբլիք արթ) անվանակարգում «Լույսի ձև» աշխատանքի համար։ 2012 թվականի դեկտեմբերին ստացել է Կազեմիր Մալևիչի անվան մրցանակ։ 2013 թվականին արժանացել է PinchukArtCentre-ի գլխավոր մրցանակին։ Եղել է Ուկրաինայի "UN Women"-ի «Կանայք արվեստում» մրցանակի 2019 թվականի հավակնորդ։


== Անհատական ցուցահանդեսներ ==
2011՝ «Անորոշ ձևեր», Малая Галерея Мыстецького Арсенала, Կիև
2009՝ «Հաշիվ», Կիև
2008՝ «Անտեսանելի տարբերություն» (Ի. Կորինայի, Դ. Մաչուլինայի հետ), «АРТСтрелка-projects» պատկերասրահ, Մոսկվա
2006՝ «Діаманти» (Անդրեյ Սագադայկովսկու հետ), Ժամանակակից արվեստի կենտրոն, Կիև
2006՝ «Ադամանդ քո՛ ձեռքերով», «Ռիջինա» պատկերասրահ, Մոսկվա։


== Խմբակային ցուցադրություններ ==
2013՝ «Sphères 6». Continua/Les Moulins պատկերասրահ, Բուասի-լե-Շատել
2012՝ «Склад современного искусства», Ժ. Կադիրովայի արվեստանոց, Կիև
2012՝ «Ապոկալիպսիս և Վերածնունդ Շոկոլադի տանը», Շոկոլադի տուն, Կիև.
2012՝ «Angry Birds», Ժամանակակից արվեստի կենտրոն, Վարշավա.
2012՝ Անանուն, «Նաբոկով և Կո», Մոսկվա
2011՝ «Вкл. Выкл.», «Արտհաուս», Մոսկվա
2011՝ «Անհրաժեշտ արվեստ», Գորկու այգի, Մոսկվա
2011՝ «Ուսումնական տագնապ», Knoll Galerie, Viennafair, Վիեննա
2011՝ «Երևակայական արձաններ», «Գարաժ» ժամանակակից արվեստի թանգարան, Մոսկվա
2010՝ WC, Cosmoscow ալտերնատիվ ծրագիր, «Կրասնի Օկտյաբր», Մոսկվա.
2010՝ «Tape It», Ժամանակակից արվեստի OUI կենտրոն, Գրենոբլ.
2009՝ «Հաղթողների քաղաք», «Վիկտորիա» պատկերասրահ, Սամարա.
2009՝ «Նվաճված քաղաք», «Ռիջինա» պատկերասրահ, Մոսկվա
2006՝ «Модус Р: русский формализм сегодня», Նյուտոն շենք, Մայամի
2006՝ «8=8», L-պատկերասրահ, Մոսկվա


== Ծանոթագրություններ ==


== Արտաքին հղումներ ==
Ժաննա Կադիրովայի պաշտոնական կայք
Ժաննա_Կադիրովայի աշխատանքները և տեղեկատվություն Ռիջինա պատկերասրահի կայքում
Ժաննա Կադիրովան www.gif.ru կայքում Archived 2014-08-13 at the Wayback Machine.
Գավի

Պաբլո Մարտին Պաես Գավիրա (իսպ.՝ Pablo Martín Páez Gavira, օգոստոսի 5, 2004(2004-08-05), Լոս Պալասիոս ի Վիլյաֆրանկա), առավելապես հայտնի է որպես Գավի, իսպանացի ֆուտբոլիստ, որը կիսապաշտպանի դիրքում հանդես է գալիս Լա լիգայի «Բարսելոնա» ակումբում և Իսպանիայի ֆուտբոլի ազգային հավաքականում։


== Ակումբային կարիերա ==


=== Վաղ շրջանի կարիերա ===
Գավին ծնվել է Իսպանիայի հարավային Անդալուսիա երկրամասի Լոս Պալասիոս ի Վիլյաֆրանկա բնակավայրում, որտեղ էլ սկսել է իր մասնագիտական կարիերան (տեղի «Լա Լիարա Բալոմպիե» ակումբում)։ Իր հայրենի ակումբում 2 տարի (2010-2012) անցկացնելուց հետո երիտասարդ Պաբլոն տեղափոխվել է «Ռեալ Բետիս»-ի երիտասարդական ակադեմիա, որտեղ նա անցկացրել է երկու մրցաշրջան։ «Ռեալ Բետիս»-ի երիտասարդական թիմում վերջինս դարձել է 95 գոլերի հեղինակ։


=== «Բարսելոնա» ===


==== Երիտասարդական կարիերա ====
2015 թվականին՝ 11 տարեկան հասակում, նա համաձայնագիր է կնքել «Բարսելոնա» ֆուտբոլային ակումբի հետ։ 
2020 թվականի սեպտեմբերին Գավին ստորագրել է իր առաջին պրոֆեսիոնալ պայմանագիրը կատալոնական ակումբի հետ, որից անմիջապես հետո մինչև 16 տարեկանների թիմից տեղափոխվել է մինչև 19 տարեկանների բլոկ։ «Բարսելոնա B»-ում իր նորամուտը երիտասարդ ֆուտբոլիստը նշել է 2021 թվականի փետրվարի 21-ին՝ «Օսպիտալետ» ֆուտբոլային ակումբի դեմ դիմակայությունում, որն ավարտվեց «6-0» հաշվով հօգուտ կատալոնացիների։
Իր առաջին գոլը «Բարսելոնա B»-ում Գավին հեղինակել է նույն տարվա մարտի 14-ին՝ «Էսպանյոլ B»-ի դեմ հանդիպման ժամանակ (1-0)։


==== 2021–22 մրցաշրջան ====
2020-21 մրցաշրջանում երկու անգամ «Բարսելոնա B»-ի կազմում հանդես գալուց հետո՝ Գավին առաջխաղացվում է մեծահասակների ընտրանի՝ նոր մրցաշրջանի մեկնարկից առաջ առաջին թիմի հետ մինչմրցաշրջանային ընկերական խաղերի համար «Խիմնաստիկ դե Տարագոնա»-ի և «Ժիրոնա»-ի դեմ հաղթանակներում լավ ելույթներից հետո Գավին առաջ է անցում Թիկչի Պուչից և ամրապնդում իր դիրքերը Ռոնալդ Կումանի թիմում։ Հաջորդիվ, երիտասարդ ֆուտբոլիստը լավագույնս դրսևորում է իր մարզավիճակը գերմանական «Շտուտգարտ»-ի դեմ դիմակայությունում կատալոնական ակումբի «3-0» հաշվով հաղթանակի ժամանակ։ Այս հանդիպումից հետո ֆուտբոլասերները նրան սկսում են համեմատել «Բարսելոնա» ակումբի լեգենդ Չավիի հետ։
2021 թվականի օգոստոսի 29-ին նա անցկացնում է իր առաջին պաշտոնական հանդիպումը «Բարսելոնա» ՖԱ կազմում՝ Լա Լիգայի առաջնության «Բարսելոնա-Խետաֆե» հանդիպման 73-րդ րոպեին փոխարինելով Սերխե Ռոբերտոյին։ Դեկտեմբերի 18-ին նա հեղինակում է իր առաջին գոլը ակումբի կազմում և գոլային փոխանցում կատարում «Էլչե»-ի դեմ տնային հաղթանակում (3-2)։


== Ծանոթագրություններ ==
Կարկառի ամրոց

Կարկառի ամրոց, գտնվում է Արցախի Հունոտի կիրճ կոչվող քարանձավի մոտ։
Հունոտի կիրճ, Արցախի հիանալի վայրերից մեկը, որը հիացնում է բոլորին իր աննկարագրելի գեղեցկությամբ։


== Բնութագիր ==
Հունոտի կիրճի պետական բնապատմական արգելոցի աննման գեղեցկությունը այցելուներին զարմանալի մի զգացողություն է ներշնչում։ Ջդրդուզի ամենաբարձր կետից դուք կարող եք տեսնել կիրճի 250 մետր բարձրությամբ պատերը, որոնք վեր են խոյանում բերդաքաղաք Շուշիի հարավարևմտյան մասում գտնվող Կարկառ գետի վրա։ Ճանապարհորդներին, որոնք նախընտրում են ոտքով զբոսնել կիրճի միջով, բախտ է ընձեռվում ականատեսը լինել աննման ջրվեժների, խիտ անտառների, դեռևս քարի դարում բնակելի քարանձավների, Հունոտ գյուղի ավերակներին, հնամենի կամուրջների… և այս ամենը պարփակված հսկայական լեռներով և գետակով, որը համառորեն սլանում է ժայռերի միջով։ Պատմական, բնական և ճարտարապետական բազում հրաշքներ հավաքվել են շուրջ 400 հեկտար մակերես ունեցող այս հրաշք արգելոցում։ Կիրճը բոլորին զարմացնում և գայթակղում է իր աննկարագրելի գեղեցկությամբ։


== Երթուղիներ ==
Հունոտի կիրճի պետական բնապատմական արգելոցի տեսարժան վայրերը հեշտացնող միայն 3 ուղի կա։
I-ուղի – Կիրճը տանող գլխավոր երթուղին տանում են դեպի հրաշագեղ Մամռոտ Քար ջրվեժը, որը հայտնի է նաև Հովանոցներ և ռուսերեն Զոնտիկի անվանումներով։ Անշուշտ սա կիրճի անկրկնելի զարդերից մեկն է, որ անհնար է բաց թողնել։ Ճանապարհին այցելուները կտեսնեն նաև հնագույն ջրաղացների ավերակները և կկարողանան համտեսել բնական աղբյուրների զուլալ ու քաղցրահամ ջուրը։
II- ուղի – Կարմիր ուղեցույցերով նշվաց գլխավոր ճանապարհի ճյուղավորումը այցելուներին կտանի դեպի Ամարաթ և Զույգ Աչք քարանձավները։
III–ուղի Գլխավոր ճանապարհից մեկ այլ ճյուղավորումվ, որը տանում է դեպի Հունոտ գյուղի ավերակները, կամարաձև քարե կամուրջը և ականակիտ աղբյուրները։


== Պատմություն ==
Առաջին պեղումներն իրականացվել են 12-14-րդ դարերում և հայտնաբերվել են բազմաթիվ նմուշներ։ Հատկապես ուշագրավ են մոնղոլական տիպի նետասլաքն ու չինական սելադոնի բեկորը, որոնք ոչ միայն ապացուցում են, որ Շուշիի սարահարթի արևելյան մասը՝ Հունոտի կիրճը, բնակեցված էր այդ ժամանակ, այլև փաստում այդտեղով առևտրի ճանապարհի առկայության մասին, որի պահպանության համար էլ Խաչենի իշխանները ստեղծել էին այդ ամրությունները։


== Պեղումներ ==
Վերոնշյալ պեղումները հիմք են մտածելու, որ այդտեղ է գտնվել Կարկառ ամրոցը, որը 17-րդ դարի վերջին՝ հայ ազատագրական շարժման ժամանակ, վերակառուցվեց և ստացավ Ավանի կամ Փոքր սղնախ անունը։ Պեղումները նաև հիմք են եզրակացնելու, որ ոչ թե պարսիկ ու թուրք եկվորները, այլ Մելիք Շահնազարը ու Ավան հարյուրապետը 18-րդ դարի սկզբներին վերակառուցել են դարեր առաջ հայ իշխանների կողմից հիմնված ամրակետերը։


== Աղբյուրներ ==
ԼՂՀ կառավարությանն առընթեր «Զբոսաշրջության վարչություն», «ՀՆԱԳԻՏԱԿԱՆ ՈՒՍՈՒՄՆԱՍԻՐՈՒԹՅՈՒՆՆԵՐՆ ԱՐՑԱԽՈՒՄ 2005-2010 թթ.», Ստեփանականրտ, 2011 թ.
Մարիամանա

Մարիամանա, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վավելի վիշապ

Վավելի վիշապ (լեհ.՝ smok wawelski), լեգենդար վիշապ, որն իբր ապրում է Կրակովում՝ Վավելի բլրի ստորոտում գտնվող քարանձավում (այն կոչվում է նաև Վիշապի փոս)։


== Լեգենդ ==
Վինսենտ Կադլուբեկի շարադրած լեգենդի առավել վաղ տարբերակի համաձայն (12-րդ դար)՝ Կրակ արքայի օրոք (Կրակովի լեգենդար հիմնադիրը, որի անունով էլ անվանակոչվել է քաղաքը) Կրակովում հայտնվում է մի վիշապ, որին անվանում էին ողջ-ողջ կուլ տվող (լեհ.՝ całożerca, լատ.՝ holophagus, այսինքն՝ արարած, որն իր զոհերին ամբողջությամբ կուլ է տալիս)։ Շաբաթը մեկ անգամ պետք էր վիշապին կով զոհաբերել, և եթե նա չէր ստանում կովին, դրա փոխարեն մարդկանց էր ուտում։ Քաղաքը հրեշից փրկելու  և վիշապին սպանելու համար Կրակ արքան ուղարկեց իր որդիներին՝ Կրակին և Լյոխային։ Որդիները երկուսով չկարողացան հաղթել վիշապին, այդ պատճառով էլ դիմեցին խորամանկության։ Նրանք կովի կաշին լցրեցին ծծումբով, և այն կուլ տալով՝ վիշապը շունչը փչեց։ Վիշապին սպանելուց հետո եղբայրները վիճեցին, թե ում է պատկանում հաղթանակը։ Մեծ եղբայրը՝ Լյոխան, սպանեց կրտսերին և վերադառնալով ամրոց՝ ասաց, որ Կրակն ընկավ վիշապի դեմ մարտնչելիս։ Սակայն եղբայրասպանի գաղտնիքը շուտով հայտնի դարձավ, նրան արտաքսեցին քաղաքից և սպանված Կրակի պատվին քաղաքն անվանեցին Կրակով։
Յան Դլուգոշն իր ժամանակագրության մեջ վիշապի հանդեպ տարած հաղթանակը վերագրեց իր արքային, իսկ եղբայրասպանությունը տեղափոխեց այն ժամանակներ, երբ Կրակն արդեն մահացել էր։
Յոախիմ Բելսկուն պատկանող լեգենդի մեկ այլ տարբերակն (14-րդ դար) ասում է, որ վիշապին հաղթել է կոշկակար Սկուբան։ Նա ծծումբով լցոնված հորթուկին նետեց վիշապի առջև։ Հորթուկին ուտելուց հետո վիշապի կոկորդն այնպես սկսեց այրվել, որ նա խմեց Վիսլա գետի կեսը և պայթեց։


== Մարմնավորում ==
1972 թվականին Վավելի բլրի մոտ գտնվող Չերվենսկի բուլվարում տեղադրվեց վիշապի արձանը, որի հեղինակը լեհ քանդակագործ Բրոնիսլավ Խրոմին է։ Վիշապը կրակ է ժայթքում ամեն 5 րոպեն մեկ։ Շատ հետաքրքիր է, որ նաև հաղորդագրություն է գալիս 7168  համարից՝ «smok» տեքստով։
2015 թվականին Нп3 ստուդիան նկարահանեց կարճամետրաժ ֆիլմ՝ Legendy Polskie սերիալի շրջանակներում, որտեղ վիշապը դաջվածքներով տղամարդ էր (որի դերում հանդես եկավ մի դանիացի դերասան)՝ իր թռչող մեծ մեքենայով։ Ֆիլմում վիշապը գեղեցիկ աղջիկների մեծ սիրահար է, որոնց առևանգում և պահում է քաղաքից դուրս գտնվող վիլլաներից մեկի իր ապաստանում։


== Պատկերասրահ ==

		
		


== Տես նաև ==
Վավելի վիշապ (արձան)


== Ծանոթագրություններ ==


== Արտաքին հղումներ ==
Բարսեղ Ներսիսյան

Բարսեղ Վասիլի Ներսիսյան (դեկտեմբերի 30, 1899(1899-12-30) կամ հունվարի 12, 1900(1900-01-12), Աղավնատուն, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - 1937), Հայաստանում խորհրդային ռեժիմի հաստատման աջակից, ԽՄԿԿ անդամ (1920)։


== Կենսագրություն ==
Ավարտել է Մոսկվայի Կարմիր պրոֆեսուրան (1933)։ Քարոզչական գործունեությունն սկսել է Ալեքսանդրապոլում (այժմ՝ Գյումրի)։ Գործուն մասնակցություն է ունեցել 1920 թվականի Ալեքսանդրապոլի մայիսմեկյան ցույցի, ապա՝ խռովության կազմակերպմանը։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային կարգերի հաստատումից հետո աշխատել է Էջմիածնի գավհեղկոմում, ապա եղել գավառի ֆինբաժնի վարիչ։ 1921 թվականին՝ Հայաստանի ինքնիշխանության վերականգման համար մղված Փետրվարյան ապստամբության օրերին ձերբակալվել և բանտարկվել է։ Ապստամության ճնշումից հետո աշխատել է Էջմիածնի գավկոմում և հայկական հրաձգային դիվիզիայի քաղսեկտորում, Դարալագյազի (ներկայիս Եղեգնաձորի և Ազիզբեկովի շրջաններ) գավկոմում և Զանգեզուրի օկրուգկոմում։ Եղել է «Կարմիր ռանչպար» թերթի խմբագիրը։ 1929-1930 թվականներին եղել է Ներսիսյան ՀԿԿ Կենտկոմի հրահանգիչ, ապա սեկտորի վարիչ։ 1930 թվականի սեպտեմբերից՝ ՀԿԿ Երևանի քաղկոմի մշակույթի (կուլտուրայի), ավելի ուշ՝ արդյունաբերության բաժնի վարիչ, 1933 թվականից՝ Նիժնիվոլգյան երկրամասի մեքենատրակտորային կայանների քաղսեկտորի պատասխանատու հրահանգիչ, ապա՝ պետի տեղակալ։ 1935 թվականից Ստալինգրադի երկրամասի Նիժնի Չերկասյան շրջկոմի առաջին քարտուղար։ Նույն թվականին տեղափոխվել է Ստալինգրադի երկրկոմ՝ մշակութալուսավորման բաժնի վարիչ։


== Ծանոթագրություններ ==
Մայադիկ

Մայադիկ (ռուս.՝ Маядык, բաշկիրերեն՝ Миәҙәк), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արդիսուբանի

Արդիսուբանի (վրաց.՝ არდისუბანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 780 մետր բարձրության վրա։ Շրջկենտրոն Թեթրի Ծղարոյից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 138 մարդ։


== Ծանոթագրություններ ==
Մըշրուրտ

Մըշրուրտ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տիրամայր Գվադալուպեի եկեղեցի (Մեխիկո)

Տիրամայր Գվադալուպեի եկեղեցի  (իսպ.՝ Basílica de Nuestra Señora de Guadalupe), Մեխիկոյի հյուսիսում գտնվող կաթոլիկ եկեղեցի, բազիլիկ, ազգային տաճար, որը կառուցվել է Տեպեյակ բլրի մոտ, այն վայրում, որտեղ տիրամայր Գվադալուպեն երևացել է Խուան Դիեգո Կուաուխտլատոատցինին։ Վայրը հայտնի է նաև որպես Գվադալուպե վիլա կամ պարզապես վիլա, քանի որ այստեղ կան բազմաթիվ եկեղեցիներ և նման կառույցներ։
Նոր բազիլիկայում է գտնվում Խուան Դիեգոյի տիլմատլին (կամ ժամացույցը), որի վրա պատկերված է Գվադալուպեն։ Վայրը համարվում է կաթոլիկ աշխարհի ամենակարևոր ուխտատեղին, որտեղ տարեկան այցելում են միլիոնավոր մարդիկ, հատկապես դեկտեմբերի 12-ին, երբ նշվում է Տիրամայր Գվադալուպեի օրը։


== Պատմություն ==
Երբ իսպանացի նվաճողներն ավերում են մայր աստվածուհուն նվիրված Տոնանցին տաճարը, նույն սրբավայրում կառուցվում է մատուռ։ Այս սրբավայր ուխտավորները եկել են դեռևս 1531-1532 թվականներից։ Վերջին տարիներին սրբավայր է կառուցվել Տեպեյակ բլրի լանջին։ Այն հարմարեցվել է որպես նոր բազիլիկի ծխական մաս։ 1622 թվականին կառուցվել է նոր, վեհաշուք սրբավայր, իսկ 1709 թվականին կառուցվել է ավելի մեծ կառույց։ Տարածքում գտնվող 18-րդ դարի մյուս կառույցներն են ծխական եկեղեցին, մենաստանը, միանձնուհիների եկեղեցին, մատուռ և բլորի մատուռը։ 1750 ստեղծվել է եկեղեցական երգչախումբը։ 1754 թվականին այն միանում է Սուրբ Ջոն Լատերանի բազիլիկին։


== Պատկերասրահ ==

		
		
		
		


== Աղբյուրներ ==
Archdiocese of Mexico (2009), Vicaría de Guadalupe - Antecedentes Históricos (in Spanish)


== Արտաքին հղումներ ==
(Իսպաներեն) Interactive tour of the Basilica campus Archived 2011-07-26 at the Wayback Machine.
(Իսպաներեն) Official website of the Basilica, Virgen de Guadalupe
Մակշեևո (գյուղ, Կոլոմենսկի շրջան)

Անվան այլ կիրառումների համար տե՛ս՝ ՄակշեևոՄակշեևո (ռուս.՝ Макшеево), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 49 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3512) Էրիեպա

(3512) Էրիեպա (անգլ.՝ Eriepa), աստերոիդ աստերոիդների հիմնական գոտում։ Հայտնաբերվել է 1984 թվականի հունվարի 8-ին Ջո Վագների կողմից Անդերսոն Մեսայում։
Միջին հեռավորությունը Արեգակից կազմում է 2,249256 ա. մ., առավելագույնը մոտենում է 1,6918 ա. մ. հեռավորության վրա և հեռանում 2,8067 ա. մ.։ Արեգակի շուրջ մեկ ամբողջական պտույտ է կատարում 1232,13 երկրային օրվա ընթացքում, իր ուղեծրով շարժվելով միջինում 0,292177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3512) Էրիեպա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռակա (գյուղ, Ռապլա շրջան)

Անվան այլ կիրառումների համար տե՛ս՝ ՌակաՌակա (էստ․՝ Raka), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(8569) Մեմելի

(8569) Մեմելի (անգլ.՝ Mameli), աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 1-ին Վինչենցո Կազուլիի կողմից Կոլևերդեյում։
Միջին հեռավորությունը Արեգակից կազմում է 2,227791 ա. մ., առավելագույնը մոտենում է 1,9439 ա. մ. հեռավորության վրա և հեռանում 2,5116 ա. մ.։ Արեգակի շուրջ մեկ ամբողջական պտույտ է կատարում 1214,54 երկրային օրվա ընթացքում, իր ուղեծրով շարժվելով միջինում 0,29641 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8569) Մեմելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռազլիվա

Ռազլիվա (ուկրաիներեն՝ Розлива), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Ռազլիվա գյուղում բնակվում էր 148 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերևկովո (գյուղ, Կրսնոբորսկի շրջան)

Անվան այլ կիրառումների համար տե՛ս՝ Չերևկովո (այլ կիրառումներ)Չերևկովո (ռուս.՝ Черевко́во), գյուղ Ռուսաստանի Արխանգելսկի մարզի Կրսնոբորսկի շրջանի կազմում։
Բնակչությունը 2010 թվականին գրանցված տվյալներով կազմում էր 1005 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)